**REPUBLIKA HRVATSKA**



**MEĐIMURSKA ŽUPANIJA**

**OPĆINA OREHOVICA**

Čakovečka 9, 40322 Orehovica

MB 2542587 OIB 99677841113

tel. 040/635-275; fax: 040/636-039

e-mail: opcina-orehovica@ck.t-com.hr

Internet adresa: [www.orehovica.hr](http://www.orehovica.hr/)

Klasa: 021-05/17-01/01

Urbroj: 2109/22-10-17-20

Orehovica, 21.03.2017. godine

 **ZAPISNIK**

s 21. sjednice Općinskog vijeća, održane 21.03.2017. godine u općinskoj vijećnici Općine Orehovica s početkom u 19.00 sati.

Sjednicu je sazvao predsjednik Općinskog vijeća Općine Orehovica Branko Sušec pozivom klasa: 021-05/17-01/01, urbroj: 2109/22-09-17-01 od 21.03.2017. godine.

 Nazočni vijećnici: Marko Balog, Nikola Bukal, Franjo Gajnik, Tamara Hrelja, Marko Hunjadi, Silvo Kozjak, Mato Kalanjoš, Zlatko Orsag, Viktor Pintarić, Goran Plaftak, Brank Sušec i Snježana Šafarić. Sjednici prisustvuje Općinski načelnik Franjo Bukal i zamjenik Općinskog načelnika iz reda pripadnika romske nacionalne manjine Nedeljko Marić. Osim vijećnika sjednici su nazočile službenice Jedinstvenog upravnog odjela Općine Orehovica, Renata Božek i Maja Martinec, vježbenik na stručnom osposobljavanju Josip Hlapčić i vježbenica na stručnom osposobljavanju Žaklina Vađunec u svojstvu zapisničara, te predstavnica Lista Međimurje Bojana Španiček Kanoti.

 Predsjednik Općinskog vijeća Branko Sušec pozdravio je sve prisutne te je otvorio 21. sjednicu Općinskog vijeća. Otvorio je aktualni sat u trajanju od 45 minuta.

 Vijećnica Tamara Hrelja postavila je pitanje kakva se ograda planira postaviti s desne strane od zgrade Općine? Općinski načelnik Franjo Bukal odgovara joj da će se postaviti betonska ograda procijenjene vrijednosti od 52.000.00 kuna. Gospođa Tamara Hrelja rekla je da su susjedi komentirali da bi bolja varijanta bila žičana ograda. Na to joj ju je općinski načelnik pitao koji to susjedi? Da li polaznici iz glazbene škole koji svakodnevno borave u prostorijama do Općine ili stanari u Čakovečkoj 10, te da smatra kako su se mogli neposredno njemu obratiti za svaku primjedbu. Načelnik se dalje nadovezuje da će ogradu izgraditi gospodin Vidović te da je priprema napravljena, označena su mjesta gdje se nalaze podzemni kablovi koje je detektirala Elektra Čakovec i trebat će biti vrlo pažljivi kod iskopa i postave ograde.

 U aktualnom satu više nije bilo pitanja, te je isti završen u 19.12 sati.

Predsjedavajući je utvrdio da na sjednici prisustvuje 12 od 14 vijećnika, da postoji kvorum te da će sve odluke donesene na ovoj sjednici biti pravovaljane.

 Predsjedavajući je prisutnima predložio dnevni red koji su vijećnici primili uz poziv za sjednicu.

**D N E V N I R E D**

1. Prihvaćanje zapisnika sa 20. sjednice Općinskog vijeća Općine Orehovica
2. Donošenje Odluke o prihvaćanju izvještaja o izvršenju proračuna za 2016. godinu
3. Donošenje Odluke o raspodjeli rezultata za 2016. godinu
4. Donošenje Odluke o rasporedu sredstava na žiro računu Općine Orehovica sa 31.12.2016. godine
5. Donošenje Odluke o prihvaćanju rezultata popisa inventurne komisije od 31.12.2016. godine
6. Donošenje Odluke o prihvaćanju Izvješća o izvršenju Programa održavanja komunalne infrastrukture za 2016. godinu
7. Donošenje Odluke o prihvaćanju Izvješća o izvršenju Programa gradnje uređaja i objekatakomunalne infrastrukture za 2016. godinu
8. Donošenje Odluke o mjerilima za osiguranje sredstava za zadovoljavanje javnih potreba u djelatnosti predškolskog odgoja na području Općine Orehovica
9. Donošenje Odluke o izmjenama Odluke o donošenju Urbanističkog plana uređenja izdvojenog područja „Gospodarska zona Podbrest“
10. Donošenje Odluke o izmjeni Odluke o donošenju III. izmjena i dopuna Prostornog plana uređenja Općine Orehovica
11. Donošenje Odluke o davanju suglasnosti za provedbu ulaganja i prijavu na natječaj

-mjera 7.4.1

1. Donošenje Odluke o prihvaćanju izvješća o radu društva GKP Čakom d.o.o. za 2016.godinu
2. Donošenje Odluke o prihvaćanju izvješća o prikupljenim i utrošenim sredstvima naknade za razvoj Međimurskih voda d.o.o. za 2016. godinu.
3. Donošenje Odluke o prihvaćanju izvješća o stanju zaštite od požara na području Općine Orehovica u 2016. godini
4. Donošenje Odluke o prihvaćanju izvješća o stanju provedbe Plana unaprjeđenja zaštite od požara na području Općine Orehovica za 2016. godinu
5. Donošenje Odluke o prihvaćanju financijskog izvješća i izvješća o radu za 2016. godinu i Plana rada i financijskog plana za 2017. godinu:
	1. Dobrovoljno vatrogasno društvo Orehovica,
	2. Dobrovoljno vatrogasno društvo Podbrest,

c) Dobrovoljno vatrogasno društvo Vularija

 17. Izvješća

 a) Izvješće o radu načelnika Općine Orehovica za razdoblje od 15.12.2016.-15.03.2017.

 godine

 18. Informacije

 a) Stanje sigurnosti za siječanj 2017. godine

 b) Rezultati bodovanja područnih DVD-ova za 2016. godinu

 19. Razno

Predsjedavajući je dao na glasovanja dnevni red. Dnevni red je jednoglasno usvojen.

**Ad.1. Prihvaćanje zapisnika s 20. sjednice Općinskog vijeća Općine Orehovica**

Predsjedavajući je prisutne pozvao na raspravu glede zapisnika s 20. sjednice Općinskog

vijeća održane 21.12.2016. godine.

Zapisnik s 20. sjednice Općinskog vijeća prihvaćen je jednoglasno.

**Ad.2. Donošenje Odluke o prihvaćanju izvještaja o izvršenju proračuna za 2016. godinu**

Prijedlog odluke podnio je općinski načelnik Franjo Bukal.

 Navedeni prijedlog obrazlaže općinski načelnik. Rekao je kako je u prijedlogu ove odluke zabilježeno sve što se radilo od 01.01. pa sve do 31.12.2016. godine. U tom razdoblju Općina Orehovica ostvarila je prihode u iznosu od 4.958.432,10 kuna i rashode od 4.206.145,56 kuna, s time da je iz 2015. godine prenesen manjak prihoda od 25.393,73 kuna. Tako da s 31.12.2016. godine Općina Orehovica raspolaže s viškom od 726.892,81 kunu. Kako je spomenuto na 20.sjednici, prilikom prihvaćanja rebalansa proračuna, stanje je zadovoljavajuće s obzirom da projekt Sustava odvodnje oborinskih voda u Ulici Nikole Tesle, procijenjene vrijednosti od 1.500.000,00 kuna, nije prihvaćen na prijavljenom natječaju. Nadalje navodi kako je zadovoljan i s izvršenjem planiranih radova do kraja prosinca 2016. godine. Kako su neki radovi zbog vremenskih prilika bili obustavljeni, ali s poboljšanjem vremena oni su nastavljeni. Posebno se to odnosi na izgradnju ograde na groblju u Orehovici, koja je prije neki dan i ukupno završena. Smatra da su za ostvarenje proračuna posebno važne odluke koje donosi Vijeće, po kojima onda izvršna vlast odnosno Jedinstveni upravni odjel priprema projekte odnosno aplicira na što više projekata kako bi se namaknula sredstva iz EU fondova ili resornih ministarstava. Najavljeno je da će se pristupiti većoj decentralizaciji Hrvatske,te kad s usana naših velikih političara prijeđe u djelo, da se ide u bolji i ravnomjerniji razvojHrvatske, pa da onda i Općina Orehovica po apliciranim projektima može očekivati kvalitetniji i veći proračun kako bi se zadovoljile sve potrebe stanovništva općine.

Napominje kako se nadao da će Vlada odnosno resorno ministarstvo popratiti dovršenje projekta izgradnje sportske dvorane u Orehovici, međutim to se opet nije ostvarilo. Vezano za taj projekt Međimurska Županija je donijela odluku o zaduženju na iznos od 4 milijuna kuna, također očekuju i sredstva iz Ministarstva regionalnog razvoja i fondova EU u iznosu od 850.000,00 kuna, kako bi se djeci s područja općine, udrugama, profesorima i učiteljima omogućio jednaki pedagoški standard kao što je i u drugim dijelovima Republike Hrvatske.

Naglašava kako je potrebno imati pripremljene projekte uz pribavljenu građevinsku dozvolu, jer se takvi projekti već nakon par dana od raspisivanja natječaja mogu aplicirati na isti, jer ponekad vrijeme prijave ima važnu ulogu u odabiru projekata. Općina Orehovica je tako dva pripremljena projekta prijavila na javni poziv Ministarstva regionalnog razvoja i fondova EU, te je prvi prijavljeni projekt Energetski učinkovite javne rasvjete na području Općine Orehovica zaprimljen kao 31., a drugi projekt Uređenje mjesnog groblja u Orehovici, koji je poslan 2 dana kasnije, zaprimljen je pod rednim brojem 63. Povjerenstvo je ocijenilo obje prijave i utvrđeno je da zadovoljavaju sve kriterije po raspisanom javnom pozivu. Čeka se na Odluku o odabiru projekata.

 Daljnje rasprave nije bilo.

 Predsjedavajući je dao prijedlog Odluke o prihvaćanju izvještaja o izvršenju proračuna za 2016. godinu na glasovanje.

 Odluka o prihvaćanju izvještaja o izvršavanju proračuna za 2016. godinu usvojena je jednoglasno.

**Ad.3.Donošenje Odluke o raspodjeli rezultata za 2016. godinu**

 Prijedlog Odluke podnio je općinski načelnik Franjo Bukal.

Predsjedavajući je otvorio raspravu o prijedlogu Odluke o raspodjeli rezultata za 2016. godinu.

Budući da se nitko nije javio za raspravu, predsjedavajući je dao prijedlog Odluke o raspodjeli rezultata za 2016. godinu na glasovanje.

Odluka o raspodjeli rezultata za 2016. godinu usvojena je jednoglasno.

**Ad.4. Donošenje Odluke o rasporedu sredstava na žiro računu Općine Orehovica sa**

**31.12.2016. godine**

Prijedlog odluke podnio je općinski načelnik Franjo Bukal.

Prijedlog odluke obrazlaže općinski načelnik. Sredstva na žiro računima Općine Orehovica s 31.12.2016. godine iznose 876,867,64 kuna te će se ona rasporediti na naknadu za uređenje voda u iznosu od 9.782,14 kuna, neutrošena sredstva dobivena za pomoć za drva u iznosu od 7.200,00 kuna, Ugovor o izradi projektne dokumentacije za glavni projekt prometnice s oborinskom odvodnjom u Podbrestu- II dio u iznosu od 85.725,00 kuna, Ugovor o izradi idejnog i glavnog projekta za Izgradnju kulturno informacijskog centra s izložbenom galerijom u Orehovici- II dio u iznosu od 91.562,50 kuna, Ugovor za izradu ograde i postavu panela ograde, pocinčane, plastificirane RAL6005 na groblju u Orehovici- II dio u iznosu od 107.083,12 kuna, podmirenje nepodmirenih tekućih obveza u iznosu od 313.599,91 kuna te financiranje nabave nefinancijske imovine sukladno dinamici ugovaranja u 2017. godini u iznosu od 261.914,97 kuna. Stavke koje se odnose na spomenute ugovore,sredstva su raspoređena na taj način jer se radi o nastavku radova odnosno projektiranja, a tako je odlučeno odlukom vijeća odnosno ugovorom.

Daljnje rasprave nije bilo.

Predsjedavajući je dao prijedlog Odluke o rasporedu sredstava na žiro računu Općine

Orehovica sa 31.12.2016. godine na glasovanje.

Odluka o rasporedu sredstava na žiro računu Općine Orehovica sa 31.12.2016.

godine usvojena je jednoglasno.

**Ad.5. Donošenje Odluke o prihvaćanju rezultata popisa inventurne komisije od 31.12.2016. godine**

Prijedlog odluke podnosi općinski načelnik Franko Bukal.

Navedeni prijedlog obrazlaže općinski načelnik. Zabrinjava ga dio koji se odnosi na potraživanja u sveukupnom iznosu od 429.967,90 kuna, a najviše stavke potraživanja komunalne naknade od fizičkih i pravnih osoba, kao i komunalni doprinosi. Porez na tvrtku iznosi 66.825,26 kuna. Vlada smatra da je porez na tvrtku od ove godine prihod Općine, te ga brine kako će to Općina provesti s obzirom da raspolaže sa zbirnim podacima, dok pojedinačna zaduženja prati porezna. Naknada za korištenje javnih površina u svrhu prodaje putem pokretne trgovine na području Općine Orehovica utvrđena je u iznosu od 14.235,55 kuna. Porez na potrošnju utvrđen je u iznosu od 20.287,94 kune dok su komunalna i grobna naknada utvrđene u iznosu od otprilike 200.000,00 kuna.

Daljnje rasprave nije bilo.

Predsjedavajući je dao prijedlog Odluke o prihvaćanju rezultata popisa inventurne komisije od

31.12.2016. godine na glasovanje.

Odluka o prihvaćanju rezultata popisa inventurne komisije od 31.12.2016. godini usvojena je

jednoglasno.

**Ad.6. Donošenje Odluke o prihvaćanju Izvješća o izvršenju Programa održavanja**

**komunalne infrastrukture za 2016. godinu**

Prijedlog je podnio općinski načelnik Franjo Bukal.

Navedeni prijedlog obrazlaže načelnik. Radi se o održavanju nerazvrstanih cesta, održavanju groblja u Orehovici i Podbrestu, održavanju javnih površina, čišćenju snijega, održavanju deponija smeća i javne rasvjete. Sredstva su osigurana iz komunalnih naknada i ostalih prihoda Općine Orehovica. Prikazani su stvarno napravljeni troškovi u 2016. godini.

Za održavanje nerazvrstanih cesta utrošeno je 69.916,40 kn, za održavanje groblja na Orehovici i Podbrestu utrošeno je 28.337,09 kuna, dok je za održavanje javnih površina, čišćenje snijega, održavanje deponije smeća i javne rasvjete utrošeno nešto više od 200.000,00 kuna.

Općina Orehovica ima koncesionara za čišćenje snijega, isto tako i koncesionara za održavanje javne rasvjete.

Daljnje rasprave nije bilo.

Predsjedavajući je dao prijedlogOdluke o prihvaćanju Izvješća o izvršenju Programa

održavanja komunalne infrastrukture za 2016. godini na glasovanje.

Odluka oprihvaćanju Izvješća o izvršenju Programa održavanja komunalne

infrastrukture za 2016. godinu prihvaćena je jednoglasno.

**Ad.7. Donošenje Odluke o prihvaćanju Izvješća o izvršenju Programa gradnje uređaja i**

**objekatakomunalne infrastrukture za 2016. godinu**

Prijedlog je podnio općinski načelnik Franjo Bukal.

Predsjedavajući je otvorio raspravu o prijedlogu Odluke o prihvaćanju Izvješća o izvršenju Programa gradnje uređaja i objekata komunalne infrastrukture za 2016. godinu.

Ovim izvješćem određuje se opseg izvršenja izgradnje objekata i uređaja komunalne infrastrukture na području Općine Orehovica u 2016. godini za:

1. Građenje objekata i uređaja komunalne infrastrukture: za nerazvrstane ceste, javne površine, groblja i javnu rasvjetu

2. Komunalne vodne građevine

3. Gradnja građevina za gospodarenje otpadom.

Za nabavu i postavljanje prometnih znakova i oznaka ulica utrošeno je 23.184,63 kune, za pješačko- biciklističke staze 43.440,14 kuna, dok je za uređenje poduzetničke zone Podbrest utrošeno 85.725,00 kuna. Za uređenje groblja u Orehovici izdvojeno je 231.527,51 kuna,a za uređenje groblja u Podbrestu 365.217,64 kune. Za uspostavu sustava javne rasvjete u Školskoj ulici u Orehovici utrošeno je ukupno 205.186,75 kuna. Za izgradnju sustava odvodnje oborinskih voda u Orehovici utrošeno je ukupno 339.203,26 kuna.

 Rasprave nije bilo.

 Predsjedavajući je dao prijedlog Odluke o prihvaćanju Izvješća o izvršenju Programa gradnje uređaja i objekata komunalne infrastrukture za 2016. godinu na glasovanje.

Odluka o prihvaćanju Izvješća o izvršenju Programa gradnje uređaja i objekata komunalne infrastrukture za 2016. godinu prihvaćena je jednoglasno.

 **Ad.8. Donošenje Odluke o mjerilima za osiguranje sredstava za zadovoljavanje javnih**

**potreba u djelatnosti predškolskog odgoja na području Općine Orehovica**

Prijedlog je podnio općinski načelnik Franjo Bukal.

Prijedlog odluke obrazlaže općinski načelnik. S obzirom na stabilnost proračuna i ostatka sredstava, kako je već spomenuto, smatra da ne bi bilo primjereno ne utrošiti ta sredstva u najmlađe te predlaže povećanje sufinanciranja za dječje vrtićeod strane Općine. Tako bi se iznos sufinanciranja s dosadašnjih 500 kuna povećao na 600 kuna za 10 satni boravak djece u vrtićima, dok bi se za program jaslica povećao s dosadašnjih 400 kuna na 500 kuna. Na području Općine Orehovica ima između 46 do 55 djece koja pohađa vrtić. U proračunu su osigurana sredstva za sufinanciranje dječjih vrtića u iznosu od 273.000,00 kuna. Donošenjem ove odluke taj iznos bi se povećao za otprilike 60.000,00 kuna. Branko Sušec se nadovezuje da bi roditelji trebali biti zadovoljni s donošenjem ove Odluke s obzirom da će im se cijena vrtića umanjiti za 100 kuna, a taj trošak će ubuduće snositi Općina Orehovica.

Franjo Bukal napominje kako Općina Orehovica nema vlastiti dječji vrtić te da Općina sufinancira pohađanje bilo kojeg vrtića u spomenutom iznosu, sukladno odluci vijeća. Ukoliko bi se donijela ova Odluka, ona počinje s primjenom od 01.05.2017.godine.

Zlatko Orsag postavio je pitanje da li Općina sudjeluje u izradi ekonomske cijene vrtića? Pribojava se da bi vrtići mogli podići cijenu kad čuju za ovu odluku.

Načelnik mu odgovara da Općina Orehovica nema utjecaja na određivanje ekonomskih cijena dječjih vrtića, ali smatra da su cijene realne. Tako je npr. ekonomska cijena dječjeg vrtića Svete male Terezije iz Belice za 10 satni boravak određena u iznosu od 1.030,00 kuna, za dječji vrtić „Cvrčak“ u iznosu od 1.500,00 kuna, za dječji vrtić „Fijolica“ Prelog u iznosu od 1.375,00 kuna, a dječji vrtić“Loptica“ u iznosu od 1.050,00 kuna. Kada bi Općina Orehovica imala vlastiti vrtić, tada bi mogla određivati visinu ekonomske cijene, međutim tada bi morala imati svoje zaposlene, s obzirom na proračun Općine Orehovica, ona ne bi mogla funkcionirati.

Daljnje rasprave nije bilo.

Predsjedavajući je dao prijedlog Odluke o mjerilima za osiguranje sredstava za zadovoljavanje javnih potreba u djelatnosti predškolskog odgoja na području Općina Orehovica na glasovanje.

Odluka o mjerilima za osiguranje sredstava za zadovoljavanje javnih potreba u djelatnosti predškolskog odgoja na području Općine Orehovica usvojena je jednoglasno.

**Ad.9.Donošenje Odluke o izmjenama Odluke o donošenju Urbanističkog plana uređenja**

**izdvojenog područja „Gospodarska zona Podbrest“**

Prijedlog je podnio općinski načelnik Franjo Bukal.

U skladu s uputom Ureda državne uprave u Međimurskoj županiji, u kojoj su uočeni nedostaci

Odluke o donošenju Urbanističkog plana uređenja izdvojenog područja „Gospodarska zona Podbrest“ kao i Odluke o donošenju III. izmjena i dopuna Prostornog plana uređenja Općine Orehovica,kako bi se postupilo u skladu sa zakonom, potrebno je usvojiti ovakve izmjene kako bi se taj nedostatak uklonio.

Daljnje rasprave nije bilo.

Predsjedavajući je dao prijedlog Odluke o izmjenama Odluke o donošenju Urbanističkog plana uređenja izdvojenog područja „Gospodarska zona Podbrest“ na glasovanje.

Odluka o donošenju Urbanističkog plana uređenja izdvojenog područja „Gospodarska zona Podbrest“ usvojena je jednoglasno.

**Ad. 10. Donošenje Odluke o izmjeni Odluke o donošenju III. izmjena i dopuna**

**Prostornog plana uređenja Općine Orehovica**

Prijedlog je podnio općinski načelnik Franjo Bukal.

S obzirom da je prijedlog odluke obrazložen u točki 9., daljnje rasprave nije bilo.

Predsjedavajući je dao prijedlogOdluke oizmjeni Odluke o donošenju III. izmjena i

dopuna Prostornog plana uređenja Općine Orehovica na glasovanje.

Odluka o izmjeni Odluke o donošenju III. izmjena i dopuna Prostornog plana uređenja Općine

Orehovica usvojena je jednoglasno.

**Ad.11. Donošenje Odluke odavanju suglasnosti za provedbu ulaganja i prijavu na natječaj**

Prijedlog je podnio općinski načelnik Franjo Bukal.

 Agencija za plaćanja u poljoprivredi, ribarstvu i ruralnom razvoju objavila je natječaj za provedbu podmjere 7.4., tip operacije 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu.“ Zahtjeve je moguće podnijeti od 18.04. do 18.05.2017. godine, na koji Općina Orehovica planira prijaviti projekt Izgradnje društvenog doma u Romskom naselju u Orehovici. Načelnik se nada da će se uspjeti na vrijeme kompletirati projektna dokumentacija i ishoditi građevinska dozvola, te da je ova odluka o suglasnosti potrebna kako bi se pripremljena projektno- tehnička dokumentacija mogla aplicirati na natječaj za mjeru 7.4.1.

 Daljnje rasprave nije bilo.

 Predsjedavajući je dao prijedlog Odluke o davanju suglasnosti za provedbu ulaganja i prijavu na natječaj na glasovanje.

 Odluka o davanju suglasnosti za provedbu ulaganja i prijavu na natječaj usvojena je jednoglasno.

**Ad. 12. Donošenje Odluke oprihvaćanju izvješća o radu društva GKP Čakom**

**d.o.o. za 2016.godinu**

Prijedlog odluke podnio je općinski načelnik Franjo Bukal.

 U izvješću o radu GKP Čakom d.o.o. tijekom 2016. godine istaknuto je pod aktivnostima kako se ljudi na području Općine Orehovica pridržavaju razvrstavanja, te da je zabilježen porast prilikom prikupljanja komunalnog otpada za 5,55%. Financijsko izvješće GKP Čakoma je redovno. Načelnik ističe da ga posebno smeta dio u kojem je konstatirano kako Romsko naselje ima dug u iznosu od 75.000,00 kuna, nakon što im je prijašnjih godina otpisan dug od otprilike 170.000,00 kuna te apelira na sve prisutne da probaju zajedno s njim stati na kraj ovakvom načinu ponašanja. Općina Orehovica bila je prva općina na području Međimurske županije koja je sanirala 4 velika deponija, uložila je preko 3 milijuna kuna,također je uloženo i 10-ak milijuna kuna iz državnog proračuna, da bi danas opet postojalo nekoliko malih deponija. Posebno apelira na pripadnike romske nacionalne manjine prisutne na ovoj sjednici, s obzirom da se i dalje ide u ulaganja za njihov razvoj i bolji način života, neka nešto vrate ovoj zajednici u kojoj žive.

Branko Sušec slaže se s načelnikom da bi se cjelokupno stanovništvo trebalo uključiti u rješavanje problema sa zbrinjavanjem otpada. Rekao je kako je stanje po šumama prestrašno. Po izvješću Čakoma vidi se da je Općina Orehovica osrednja Općina po izdvajanju komunalnog otpada, međutim treba izbjegavati odlaganje otpada po šumama.

 Daljnje rasprave nije bilo.

Predsjedavajući je dao prijedlogOdluke o suglasnosti za provedbu ulaganja na području

OpćineOrehovica i prijavu na natječaj na glasovanje.

Odluka o suglasnosti za provedbu ulaganja na području Općine Orehovica i prijavu na natječaj

je usvojena jednoglasno.

**Ad.13. Donošenje Odluke oprihvaćanju izvješća o prikupljenim i utrošenim sredstvima**

**naknade za razvoj Međimurskih voda d.o.o. za 2016. godinu.**

Prijedlog odluke podnio je općinski načelnik Franjo Bukal.

Međimurske vode d.o.o. su Općini Orehovica dostavile Izvješće o prikupljenim i utrošenim sredstvima naknade za razvoj Međimurskih voda d.o.o. za 2016. godinu. Franjo Bukal osvrnuo se na to izvješće te je spomenuo kako je Vijeće donijelo odluku o izdvajanju 1 kune po m3 vode za sredstva koja se akumuliraju na računu Međimurskih voda. Stanje naknade za razvoj na dan 01.01.2016. godine bilo je 366.248,81 kuna, dok su za ovu godinu prikupljena sredstva u iznosu od 78.608,52 kune. Utrošena sredstva za sanitarno kanalizacijsku mrežu dijela naselja Orehovica iznosi 69.280,82 kune. Stanje naknade za razvoj na dan 31.12.2016. godine iznosi 375.575,71 kunu.

Na početku godine sredstva za izgradnju vodovoda bila su 0,00 kuna, a prikupljeno je na ime naknade za priključenje za sustav vodoopskrbe 3.481,97 kuna. Nije bilo utrošenih sredstava pa je stanje na dan 31.12.2016. godine bilo 3.481,97 kuna. Sredstva za izgradnju kanalizacije s 01.01.2017. godine iznosila su 565.187,92 kune, s time da je kroz naknade za razvoj na području JLS prikupljeno 78.608,52 kune i od Hrvatskih voda 277.123,69 kuna. Ukupan iznos raspoloživih sredstava u 2016. godini iznosio je 920.920,13 kuna. Od tog iznosa utrošeno je 346.404,61 kuna za uspostavu sanitarno kanalizacijske mreže u dijelu naselja Orehovica, pa je stanje na dan 31.12.2016. godine bilo 574.515,52 kune.

Daljnje rasprave nije bilo.

Predsjedavajući je dao prijedlog Odluke o prihvaćanju izvješća o prikupljenim i utrošenim

sredstvima naknade za razvoj Međimurskih voda d.o.o. za 2016. godinuna glasovanje.

Odluka o prihvaćanju izvješća o prikupljenim i utrošenim sredstvima naknade za razvoj

Međimurskih voda d.o.o. za 2016. godinu usvojena je jednoglasno.

**Ad.14. Donošenje Odluke o prihvaćanju izvješća o stanju zaštite od požara na području**

**Općine Orehovica u 2016. godini**

Prijedlog odluke podnosi Općinski načelnik Franjo Bukal.

Navedeni prijedlog obrazlaže Maja Martinec. Istaknula je kako je Općina Orehovica u 2016. godini osigurala opremu DVD-ima u vrijednosti od 40.332,89 kuna te da se u Izvješću o stanju zaštite od požara jasno vidi koja se oprema dodijelila na korištenje DVD-ima te smatra da su dobro opremljeni. Zlatko Orsag se zahvalio na dodijeljenom, kako će i dalje moći pravilno izvršavati intervencije. Napominje da je ta oprema u vlasništvu Općine Orehovica, a DVD-ima je dana na korištenje odnosno uporabu.

Branko Sušec pohvaljuje suradnju s DVD-ima. Smatra da su dobro opremljeni, što od strane Općine,a nešto i preko drugih sustava, a sve kako bi bili spremni za intervencije kada to bude potrebno. Međutim, u budućnosti želi im što manje intervencija.

Daljnje rasprave nije bilo.

Predsjedavajući je dao prijedlog Odluke o prihvaćanju Izvješća o stanju zaštite od požara na području Općine Orehovica u 2016. godini na glasovanje.

Odluka o prihvaćanju Izvješća o stanju zaštite od požara na području Općine Orehovica u 2016. godini prihvaćena je jednoglasno.

**Ad.15. Donošenje Odluke o prihvaćanju izvješća o stanju provedbe Plana unaprjeđenja**

**zaštite od požara na području Općine Orehovica za 2016. godinu**

Prijedlog odluke podnosi Općinski načelnik Franjo Bukal.

U cilju unapređenja zaštite od požara na području Općine Orehovica Općinsko vijeće Općine Orehovica donijelo je na 15. sjednici održanoj 22.12.2015. godine Provedbeni plan unapređenja zaštite od požara za područje Općine Orehovica za 2016. godinu.

Provedbenim planom u 2016. godini planirana je provedba određenih organizacijskih, tehničkih i urbanističkih mjera.

Općinski načelnik napominje da su tako na posljednjoj sjednici Vijeća usvojene Procjena ugroženosti od požara i Plan zaštite od požara.

Rasprave nije bilo.

 Predsjedavajući je dao prijedlog Odluke o prihvaćanju izvješća o stanju provedbe Plana unapređenja zaštite od požara na području Općine Orehovica za 2016. godinuna glasovanje.

Odluka o prihvaćanju izvješća o stanju provedbe Plana unapređenja zaštite od požara na području Općine Orehovica za 2016. godinuprihvaćen je jednoglasno.

**Ad.16. Donošenje Odluke o prihvaćanju financijskog izvješća i izvješća o radu za 2016.**

**godinu i Plana rada i financijskog plana za 2017. godinu:**

 **a) Dobrovoljno vatrogasno društvo Orehovica**

Dobrovoljno vatrogasno društvo Orehovica na skupštini održanoj 18.02.2017. godine donijelo je financijsko izvješće, izvješće Upravnog odbora za 2016. godinu te Financijski plan i Plan rada za 2017. godinu. Isto je uputilo Općinskom vijeću na usvajanje temeljem članka 45. stavak 6. Zakona o vatrogastvu ( NN 106/99, 117/01, 36/02, 96/03, 139/04, 38/09, 80/10 ).

Financijsko izvješće i izvješće Upravnog odbora za 2016. godinu te Financijski plan i Plan rada za 2017. godinu DVDa Orehovica jednoglasno je usvojeno.

 **b) Dobrovoljno vatrogasno društvo Podbrest**

Dobrovoljno vatrogasno društvo Podbrest na skupštini održanoj 28.01.2017. godine donijelo je financijsko izvješće i izvješćeUpravnog odbora za 2016. godinu te Financijski plan i Plan rada za 2017. godinu. Isto je uputilo Općinskom vijeću na usvajanje temeljem članka 45. stavak 6. Zakona o vatrogastvu ( NN 106/99, 117/01, 36/02, 96/03, 139/04, 38/09, 80/10 ).

Financijsko izvješće i Upravnog odbora za 2016. godinu te Financijski plan i Plan rada za 2017. godinu DVDa Podbrest jednoglasno je usvojeno.

 **c) Dobrovoljno vatrogasno društvo Vularija**

Dobrovoljno vatrogasno društvo Vularija na skupštini održanoj 18.03.2017. godine donijelo je financijsko izvješće za 2016. godinu te Financijski plan i Plan rada za 2017. godinu. Isto je uputilo Općinskom vijeću na usvajanje temeljem članka 45. stavak 6. Zakona o vatrogastvu ( NN 106/99, 117/01, 36/02, 96/03, 139/04, 38/09, 80/10 ).

Financijsko izvješće za 2016. godinu te Financijski plan i Plan rada za 2017. godinu DVDa Vularija jednoglasno je usvojeno.

**Ad.17. Izvješće o radu načelnika Općine Orehovica za razdoblje od 15.12.2016.-15.03.2017. godine**

U izvještajnom razdoblju Općina Orehovica prijavila je ukupno 5 projekata na neki od raspisanih natječaja odnosno javnih poziva koja su raspisala Ministarstva.

Agencija za plaćanje objavila je 04.11.2016. godine natječaj u sklopu Mjere 7, za provedbu podmjere 7.2. „Ulaganje u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije“- provedba tipa operacije 7.2.2. „Ulaganje u građenje nerazvrstanih cesta“. Općina Orehovica je na navedeni natječaj prijavila projekt Izgradnje uličnog koridora u izdvojenom području gospodarske zone Podbrest, te izgradnja spojnih cesta sa županijskom cestom 2038 i lokalnom cestom 20037. Ukupna procijenjena vrijednost projekta iznosi 6.153.882,60 kn i traži se taj iznos financiranja. Navedeni projekt prijavljen je na natječaj 23.12.2016. godine, nakon ishođenja građevinske dozvole od Upravnog odjela za prostorno uređenje, gradnju i zaštite okoliša Međimurske županije.

Do sad još nisu objavljeni rezultati natječaja.

 Ministarstvo graditeljstva i prostornog uređenja dana 27.01.2017. godine objavilo je Javni poziv za raspoređivanje i korištenje sredstava kapitalne pomoći gradovima i općinama za poticanje razvoja komunalnog gospodarstva i ujednačavanje komunalnog standarda za 2017. godinu. Rok za predaju zahtjeva bio je do 24.02.2017. godine. Sredstva kapitalne pomoći koja se mogu dodijeliti pojedinoj jedinici lokalne samouprave iznose najviše 450.000,00 kuna.

Općina Orehovica na raspisani javni poziv prijavila je projekt nabave komunalnog stroja- traktora AGT 850 TK, PH s ralicom: rasipač AG400 komunalni, ukupne procijenjene vrijednosti 292.860,00 kuna. Od toga iznosa od Ministarstva graditeljstva i prostornog uređenja traži se sufinanciranje u iznosu od 70%, što spada 205.002,00 kuna, dok bi Općina Orehovica isti sufinancirala u iznosu od 30%, što iznosi 87.858,00 kuna. Navedeni projekt na raspisani javni poziv prijavljen je dana 06.02.2017. godine.

 Na isti Javni poziv Ministarstva graditeljstva i prostornog uređenja, Općina Orehovica je dana 07.02.2017. godine prijavila i projekt Izrada ograde i postava panela ograde na groblju u Podbrestu i bojenje fasade i unutarnjih zidova grobne kuće na groblju u Podbrestu. Ukupna procijenjena vrijednost radova iznosi 202.462,50 kuna i od tog iznosa od Ministarstva graditeljstva i prostornog uređenja traži se sufinanciranje u iznosu od 141.723,75 kuna, što iznosi 70%, dok bi Općina Orehovica osigurala preostalih 30%, u iznosu od 60.738,75 kuna iz prihoda od groblja i grobne naknade.

 Za navedene projekte od Ministarstva se traži ukupno 346.725,75 kuna.

 Ministarstvo regionalnog razvoja i fondova Europske unije objavilo je Poziv za iskazivanje interesa za sufinanciranje projekata u 2017. godini prema Programu održivog razvoja lokalne zajednice. Projekti su se mogli prijaviti na raspisani poziv do 10.02.2017. godine. Općina Orehovica je na raspisani Poziv ponijela zahtjev za sufinanciranje projekta Energetski učinkovite i ekološke javne rasvjete na području Općine Orehovica. Zahtjev je podnesen 03.02.2017. godine. Ukupna procijenjena vrijednost projekta je 1.319.16,64 kune, te se od tog iznosa traži od ministarstva sufinanciranje u iznosu od 75%, što iznosi 989.373,48 kune, dok bi Općina projekt sufinancirala s 329.791,16 kuna.

 Na raspisani Poziv Ministarstva regionalnog razvoja i fondova Europske unije Općina Orehovica prijavila je i projekt Uređenja mjesnog groblja u Orehovici, koji obuhvaća radove na postavi ograde, uređenje staza postavom tlakavaca, zamjena postojećih keramičkih pločica i postava novih te sanacija fasade na pojedinim mjestima na grobnoj kući i na betonskoj ogradi. Ukupna procijenjena vrijednost radova je 400.930,12 kuna, od tog iznosa se od Ministarstva traži sufinanciranje u iznosu od 340.790,60 kuna, što iznosi 85%, dok bi Općina Orehovica osigurala preostalih 15% u iznosu od 60.139,52 kune. Zahtjev je podnesen 06.02.2017. godine. Općina će investicije moći realizirati samo ako resorna ministarstva odobre iznose sufinanciranje u okviru koje smo od njih tražili.

**Ad. 18.Informacije**

**a) Stanje sigurnosti za siječanj 2017. godine**

Policijska uprava međimurska u siječnju 2017. godine na području Općine Orehovica nije evidentirala ni jedno kazneno djelo, prekršaj kao mi sigurnosno- interesantni događaji. Evidentirana je 1 prometna nesreća s nastalom materijalnom štetom. Stanje sigurnosti u promatranom razdoblju ocjenjeno je vrlo dobrim.

1. **Rezultati bodovanja područnih DVD-ova za 2016. godinu**

Vatrogasna zajednica Međimurske županije dostavila je Općini Orehovica Pregled rezultata bodovanja područnih DVD za 2016. godinu. Franjo Bukal napominje kako se već godinama ulaže trud, izgrađuju se objekti, nabavlja se nedostatna oprema i postavlja pitanje zašto se DVD Vularija nalazi na 13. mjestu, dok je DVD Palinovec sa čak 1.500 bodova ispred njih. Zamolio je Zlatka Orsaga da objasni sustav bodovanja.

Zlatko Orsag rekao je kako se bodovna lista u posljednjih 20 godinanije značajnije mijenjala, te smatra da bi trebalo dodati neke nove parametre. Na području Međimurske županije postoje 10 središnjih društva, imaju isti status kao i središnja javna postrojba za Općinu Orehovica, ta društva moraju u krugu od 15 km doći na intervenciju za 15 minuta. Druga društva spadaju pod ostala društva.

Što se tiče bodovanja, boduje se opremljenost, masovnost društva, školovanje kadrova, urednost prostorija, pravovremenost izlaska na najavljenu vježbu, sportski rezultati natjecanja,rad s mladim i niz drugih pokazatelja. Kroz godinu se ti pokazatelji skupljaju, te ih komisija na kraju godine zbroji i napravi listu rezultata bodovanja. Društva s područja Općine Orehovica zauzela su 13., (Vularija), 28. (Podbrest) i 53. (Orehovica) mjesto, od ukupno 99 društva. Napominje kako neka društva nisu ni pristupila bodovanju jer ne provode aktivnosti koje bi zadovoljile bodovanje za bodovnu listu. Naglašava ako se uzme u obzir da se Vularija sa 400 stanovnika nalazi na listi ispred Čakovca koji ima 10.000 stanovnika, da je to pravi pokazatelj rada društva. Slaže se sa načelnikom kako je Palinovec najaktivnije društvo te da imaju uključeno barem 80 djece. Franjo Bukal se nadovezao da uz opremu i objekte treba više poraditi na uključivanju mladeži na natjecanja kako bi se ostvarilo što više bodova.

Završeno u 20.00 h.

Zapisnik vodila

Žaklina Vađunec

 **Predsjednik Općinskog vijeća Općine Orehovica**

 Branko Sušec, prof.